Συσχετισμός της διάγνωσης με τα επιδημιολογικά, κλινικά και εργαστηριακά ευρήματα σε σκύλους με νόσημα του προστάτη αδένα
Creators: name: Γεροντίτη, Σπυριδούλα Κωνσταντίνου
Publisher: name: Aristotle University of Thessaloniki
Year: 2018
Subjects: Προστατική νόσος
Σκύλος
Αναδρομική μελέτη
Prostatic disease
Dog
Retrospective study

description: Σκοπός της παρούσας μελέτης ήταν η διερεύνηση των συσχετισμών των επιδημιολογικών δεδομένων και των διαγνωστικών τεχνικών με τη νοσολογική ή την αιτιολογική διάγνωση σκύλων με νόσημα του προστάτη αδένα (ΠΑ). Για την αναδρομική μελέτη χρησιμοποιήθηκε το αρχείο της Κλινικής των Ζώων Συντροφιάς της Μονάδας Παθολογίας του Τμήματος Κτηνιατρικής της Σχολής Επιστημών Υγείας του Α.Π.Θ από τον Ιανουάριο του 2003 έως και τον Φεβρουάριο του 2016. Το κριτήριο ένταξης των ζώων στη μελέτη ήταν η υποψία προστατικής νόσου από το ιστορικό, την κλινική εξέταση, ή από τις απεικονιστικές εξετάσεις, ή/και από την κυτταρολογική εξέταση υλικού από τον ΠΑ. Τα κριτήρια ένταξης πληρούσαν 148 σκύλοι. Τα νοσήματα του ΠΑ αφορούσαν συχνότερα μεγαλόσωμους, ακέραιους και με μέση ηλικία τα 8,4 έτη σκύλους. Δεν διαπιστώθηκε συσχέτιση των συμβατών με προστατική νόσο συμπτωμάτων με τα ευρήματα της ψηλάφησης της κοιλίας. Υπήρχε συσχέτιση της εμφάνισης αιματουρίας με την ανατομική εντόπιση του προβλήματος στον ΠΑ, στο ουροποιητικό σύστημα ή και στα δύο. Οι τεινεσμοί, η αλλαγή του σχήματος των κοπράνων, η δυσκινησία των οπισθίων άκρων και η εντόπιση του ΠΑ κατά τη δακτυλική ψηλάφηση από το απευθυσμένο δεν σχετίζονταν με νόσημα ΠΑ, του ουροποιητικού συστήματος ή και των δύο. Τα ευρήματα από την ψηλάφηση της κοιλίας σχετίζονταν με τη θέση εντόπισης του ΠΑ κατά τη δακτυλική ψηλάφηση από το απευθυσμένο, ενώ δεν σχετίζονταν με την ομαλότητα της επιφάνειάς του και την ανίχνευση άλγους σε αυτόν. Η γενική εξέταση του αίματος, οι βιοχημικές εξετάσεις στον ορό του αίματος και η ανάλυση του ούρου είχαν μη ειδικά ευρήματα. Ο συνολικός αριθμός των λευκών αιμοσφαιρίων σχετιζόταν με την ύπαρξη αιματουρίας, εκκρίματος από την ακροποσθία, με την ύπαρξη συστηματικών συμπτωμάτων κατά την κλινική εξέταση και με το αποτέλεσμα της καλλιέργειας του προστατικού υλικού, ενώ δεν σχετιζόταν με τη δυσκινησία των οπισθίων άκρων, τη λήψη προηγούμενης φαρμακευτικής αγωγής, τη θερμοκρασία του σώματος στην κλινική εξέταση, την ανίχνευση άλγους στον ΠΑ κατά την δακτυλική ψηλάφηση από το απευθυσμένο και το αποτέλεσμα της κυτταρολογικής εξέτασης του προστατικού υλικού. Η λήψη προηγούμενης φαρμακευτικής αγωγής δεν σχετιζόταν με το αποτέλεσμα της καλλιέργειας του ούρου. Η ύπαρξη πυουρίας και βακτηριουρίας στο ίζημα του ούρου και το αποτέλεσμα της καλλιέργειάς του σχετίζονταν με το αποτέλεσμα της καλλιέργειας του προστατικού υλικού. Τα ευρήματα του ΠΑ στα πλάγια ακτινογραφήματα της κοιλίας σχετίζονταν με τα υπερηχοτομογραφικά ευρήματά του, ενώ δεν σχετίζονταν με τη συμμετρία του, την ύπαρξη άλγους σε αυτόν και τη θέση εντόπισής του κατά τη δακτυλική ψηλάφηση από το απευθυσμένο. Τα υπερηχοτομογραφικά ευρήματα του ΠΑ σχετίζονταν με την ύπαρξη άλγους σε αυτόν κατά τη δακτυλική ψηλάφηση από το απευθυσμένο, ενώ δεν σχετίζονταν σημαντικά με τη θέση εντόπισής του κατά τη δακτυλική ψηλάφηση από το απευθυσμένο. Η κυτταρολογική εκτίμηση του προστατικού υλικού δεν σχετιζόταν με τη θερμοκρασία κατά την κλινική εξέταση, ούτε με την ύπαρξη άλγους στον ΠΑ κατά τη δακτυλική ψηλάφηση από το απευθυσμένο. Το αποτέλεσμα της καλλιέργειας του προστατικού υλικού σχετιζόταν με την κυτταρολογική εκτίμησή του, ενώ δεν σχετιζόταν με τη θερμοκρασία κατά την κλινική εξέταση. Η πιο συχνή αιτιολογική διάγνωση ήταν η ΚΥ-Υ.
description: The objective of this study was the correlation of signalment and diagnostic techniques with diagnosis in dogs with prostatic disease. A retrospective study was carried out based on data from dogs submitted from January 2003 until February 2016 to the Companion Animal Clinic, School of Veterinary Medicine, Faculty of Health Sciences, Aristotle University of Thessaloniki. Male dogs with suspicion of prostatic disease from history, physical examination, imaging techniques, and/or cytological examination of prostatic samples were included in the study. 148 dogs met the inclusion criteria. Prostatic diseases were more common in intact, large breed dogs, with average age 8.4 years. There was no correlation between signs of prostatic disease and abdominal palpation. There was correlation between haematuria and anatomic detection of the disorder in the prostatic gland, in the urinary tract or both. There was no correlation between tenesmus, fecal shape alteration, hind limb stiffness, position of the prostate gland upon digital palpation and anatomic detection of the disorder in the prostate, in the urinary tract or both. There was correlation between the abdominal palpation and the position of the prostate gland upon digital rectal palpation, while there was no correlation between prostate surface contour and pain of the gland on digital rectal palpation. There were not specific findings in the complete blood count, serum biochemistry and urinalysis. White blood cell count was correlated with haematuria, penile discharge, systemic signs during physical examination and the culture results of prostatic samples, while there was no correlation between white blood cell count and hind limb stiffness, previous medications, body temperature, prostatic pain upon digital palpation and cytological evaluation of prostatic samples. Previous medication was not correlated with the urine culture results. Pyuria and bacteriuria in the urine sediment and the urine culture results correlated with the culture results of prostatic samples. Findings of the survey radiography of the prostatic gland correlated with ultrasonography findings, while there was no correlation of the findings in survey radiography of the prostate with prostatic symmetry, pain and the gland’s position upon the digital rectal palpation. Ultrasonography of the prostatic gland correlated with the prostatic on during digital palpation, while the ultrasonography of the gland did not correlate with its position on the digital rectal palpation. Cytological evaluation of the prostatic samples did not correlate neither with the body temperature, nor the prostate gland pain upon digital palpation. Results of prostatic sample culture correlated with its cytological evaluation, while there was no correlation with body temperature. The most common prostatic disorder was benign hyperplasia-hypertrophy.